HUMANITRNA AKCIJA učenika 1.c : Darujmo osmijeh i ljubav

Učenici 1.c razreda,njihovi roditelji i učiteljica odlučili su darovati velik osmijeh i puno ljubavi djeci iz Dječjeg doma Zagreb,podružnici A.G.M. domu koji zbrinjava 55 djece u dobi 7-18 godina.

Cijeli tjedan vrijedni su učenici uz pomoć svojih roditelja (18.studenog-22.studenog 2013.) brižno i radosno donosili puno,puno prekrasnih poklona koji su uz različite igračke,lutkice,autiće,Legiće,ruksake,japankice,društvene igrice,slikovnice imali i slatki dio sa čokoladama ,bombonima,keksima i grickalicama. Predstavnica Doma,gospođa Terezija je preuzela poklone u utorak (26.studenog). Pričala nam je kako su i što rade djeca u Domu. Zahvalila se na brizi,dobroj volji i suosjećanju koje smo pokazali skupljanjem poklona. Uručila nam je pohvalnice i uz pomoć mnoštva malih ruku učenika 1.c razreda te poklone odnijela u automobil kojim će ih prevesti do Doma.

Učenici 1.c razreda i njihova učiteljica Suzana su djeci iz Doma zaželjeli vesele i sretne praznike ispunjenje zajedništvom i ljubavi koja nam svima treba da nas grije kao Sunce s neba.